Document ID: 31997L0057

Padomes Direktīva 97/57/EK
(1997. gada 22. septembris),
ar ko izveido Direktīvas 91/414/EEK par augu aizsardzības līdzekļu laišanu tirgū VI pielikumu
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1] un jo īpaši tās 18. panta 1. punktu,
ņemot vērā Komisijas priekšlikumu,
tā kā ar 1996. gada 18. jūnija Eiropas Kopienu Tiesas spriedumu [2] tika atcelta Padomes 1994. gada 27. jūlija Direktīva 94/43/EK [3], ar kuru izveido Direktīvas 91/414/EEK VI pielikumu;
tā kā Direktīvas 91/414/EEK VI pielikumā izklāstīti vienoti principi, kas vērsti uz to, lai nodrošinātu, ka dalībvalstis, lemjot par augu aizsardzības līdzekļu atļaušanu vienveidīgi un augstākā pakāpē piemēro šīs direktīvas 4. panta 1. punkta b), c), d) un e) apakšpunktu prasības, attiecībā uz cilvēku un dzīvnieku veselības un vides aizsardzību, ko īsteno šī direktīva;
tā kā tādēļ ir jānosaka sīki izstrādāti vērtēšanas principi, lai novērtētu kandidātu piegādāto informāciju par augu aizsardzības līdzekļiem un, balstoties uz šāda novērtējuma rezultātiem, pieņemtu lēmumu par to atļaušanu;
tā kā šādi principi jānosaka ikvienai no dažādajām 4. panta 1. punkta b), c), d) un e) apakšpunktos minētajām prasībām,
tā kā sākotnēji šajā posmā ir iespējams noteikt vienotus principus tikai ķīmiskajiem augu aizsardzības līdzekļiem; tā kā tādēļ saskaņā ar to pašu kārtību, kāda noteikta Direktīvas 91/414/EEK 18. panta 1. punktā, jānosaka vienoti principi attiecībā uz produktiem, kas satur mikroorganismus; tā kā šāda pieeja atbilst Direktīvai 91/414/EEK un jo īpaši tās 23. panta 2. punktam;
tā kā jo sevišķi attiecībā uz visiem augu aizsardzības līdzekļiem jāievēro augsts visu gruntsūdeņu aizsardzības līmenis atbilstoši atļaujā izklāstītajiem lietošanas nosacījumiem; tā kā tādēļ jānodrošina, lai augu aizsardzības līdzekļus atļauj tikai tad, kad ir pienācīgi pierādīts, ka to lietošana saskan ar atļaujā izklāstītajiem nosacījumiem un neradīs tādu aktīvās vielas vai attiecīgo metabolītu koncentrāciju, sadalīšanās vai reakcijas produktus gruntsūdeņos, kas pārsniedz zemākās šajā direktīvā minētās gruntsūdeņu robežvērtības; tā kā šo piemēro arī augu aizsardzības līdzekļiem, kas satur aktīvās vielas un kas tirgū jau ir divus gadus pēc Direktīvas 91/414/EEK izziņošanas, kas nozīmē to, ka attiecībā uz šādiem līdzekļiem atļauju var izsniegt tikai tad, ja ir pienācīgi parādīts, ka saskaņā ar jaunajiem lietošanas nosacījumiem, kas tiks izklāstīti atļaujā, paredzētās koncentrācijas, kas rodas vienīgi no jaunā lietojuma, nepārsniegs zemākās šajā direktīvā minētās robežvērtības;
tā kā šīs direktīvas noteikumi par ūdens aizsardzību, tai skaitā noteikumi attiecībā uz kontroli neskar dalībvalstu pienākumus atbilstoši attiecīgajām direktīvām un jo sevišķi Direktīvām 75/440/EEK [4], 80/68/EEK [5] un 80/778/EEK [6];
tā kā notiek augšminēto direktīvu pārskatīšana, un vajadzības gadījumā pēc tam ir jāpieņem šī direktīva;
tā kā īsais ieviešanas periods ir attaisnojams, jo, ņemot vērā Eiropas Kopienu Tiesas 1996. gada 18. jūnija lēmumu, pārskatīti tikai noteikumi par gruntsūdeņiem,
IR PIEŅĒMUSI ŠO DIREKTĪVU.
1. pants
Ar šo saskaņā ar šīs direktīvas pielikumu tiek izveidots Direktīvas 91/414/EEK VI pielikums.
2. pants
Dalībvalstīs ne vēlāk kā līdz 1997. gada 1. oktobrim stājas spēkā normatīvie un administratīvie akti, kas vajadzīgi, lai izpildītu šīs direktīvas prasības.
Ja dalībvalstis pieņem šos pasākumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka šādas atsauces izdarīšanas metodes.
3. pants
Šī direktīva stājas spēkā dienā, kad tā publicēta Eiropas Kopienu Oficiālajā Vēstnesī.
4. pants
Šī direktīva ir adresēta dalībvalstīm.
Briselē, 1997. gada 22. septembrī

Labels: 20
3
0
6